നബിദിന കാമ്ബയിന് ഉദ്ഘാടനം അമ്ബലപ്പുഴ: പ്രവാചകന് മുഹമ്മദ് നബിയുടെ ജീവിതം ഏത് കാലഘട്ടത്തിലും മാതൃകാപരമാണന്ന് എച്ച്. സലാം എം.എല്.എ പറഞ്ഞു. ഒരു സമുദായത്തിന് മാത്രമല്ല മനുഷ്യര്ക്ക് ആകമാനം ഉള്ക്കൊള്ളാന് കഴിയുന്നതാണ് പ്രവാചകന്റെ ചരിത്രം. സാഹോദര്യം, കാരുണ്യം അടക്കം ജീവിതത്തിന്റെ വിവിധ മേഖലയില് മനുഷ്യര്ക്ക് മാതൃകാപരമായ ജീവിതമായിരുന്നു നബിയുടെ ചരിത്രമെന്നും സലാം പറഞ്ഞു. നീര്ക്കുന്നം ഇസ്ലാമിക് സെന്ററിന്റെ ആഭിമുഖ്യത്തില് വളഞ്ഞവഴി വ്യാപാരഭവനില് നടന്ന നബിദിന കാമ്ബയിന് ഉദ്ഘാടനം ചെയ്യുകയായിരുന്നു എം.എല്.എ. ചെയര്മാന് ഹംസ കുഴുവേലി അദ്ധ്യക്ഷനായി. ഹദിയത്തുള്ള തങ്ങള്, ഇബ്രാഹിം കുട്ടി വിളക്കേഴം, അഹമ്മദ് അല്ഖാസിമി, മുഹമ്മദ് മുസ്ലിയാര്, അജ്മല്സലാം തുടങ്ങിയവര് പങ്കെടുത്തു.